5.3.2008 Den Europæiske Unions Tidende L 60/17 KOMMISSIONENS FORORDNING (EF) Nr. 202/2008 af 4. marts 2008 om ændring af Europa-Parlamentets og Rådets forordning (EF) nr. 178/2002 for så vidt angår antallet af og navnene på ekspertpanelerne under Den Europæiske Fødevaresikkerhedsautoritet (EØS-relevant tekst) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæ- iske Fødevaresikkerhedsautoritet og om procedurer vedrørende fødevaresikkerhed (!), særlig artikel 28, stk. 4, andet afsnit, under henvisning til anmodning indgivet af Den Europæiske Fødevaresikkerhedsautoritet den 12. september 2007, og ud fra følgende betragtninger: (1) Panelet for tilsætningsstoffer, smagsstoffer og hjælpe- stoffer, der anvendes i fødevarer, og materialer, der kommer i berøring med fødevarer, udgør et nøgleele- ment i sikkerheden i fødevarekæden og i forbrugerbe- skyttelsen. Erfaringen viser, at panelet siden oprettelsen har fået næsten 50% af det samlede antal mandater, der er blevet givet til Den Europæiske Fødevaresikkerhedsauto- ritet (EFSA). På trods af at panelet hvert år vedtager et stort antal videnskabelige udtalelser, har det vanskeligt ved at overkomme sin arbejdsbyrde. Det forventes, at det antal mandater, som gives til panelet, vil stige fremover, når der vedtages ny specifik lovgivning på området tilsætning af vitaminer og mine- raler til fødevarer samt tilsætningsstoffer, smagsstoffer og fødevareenzymer. Det er derfor nødvendigt at erstatte panelet med to nye paneler, som kommer til at hedde henholdsvis »panelet for tilsætningsstoffer og næringsstoffer tilsat til fødevarer« og »panelet for materialer, der kommer i berøring med fødevarer, enzymer, smagsstoffer og hjælpestoffer, der anvendes i fødevarer«. Ansvarsfordelingen mellem de to nye paneler bør sigte mod at sikre, at hvert enkelt panels ekspertise svarer til deres respektive kompetenceområder og bidrager til en bedre fordeling af arbejdsbyrden. Procedurerne for den videnskabelige komité og panelerne under EFSA bør sikre fleksibel koordinering og harmoniserede metoder. Forordning (EF) nr. 178/2002 bør derfor ændres i over- ensstemmelse hermed. Foranstaltningerne i denne forordning er i overensstem- melse med udtalelse fra Den Stående Komité for Fødeva- rekæden og Dyresundhed — UDSTEDT FØLGENDE FORORDNING: Artikel 1 Artikel 28, stk. 4, første afsnit, i forordning (EF) nr. 178/2002 ændres således: 1) Litra a) affattes således: a) et panel for tilsætningsstoffer og næringsstoffer tilsat til fødevarer. 2) Følgende litra j) tilføjes: j) et panel for materialer, der kommer i berøring med føde- varer, enzymer, smagsstoffer og hjælpestoffer, der anvendes i fødevarer. Artikel 2 Denne forordning træder i kraft på tyvendedagen efter offent- liggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 4. marts 2008. () EFT L 31 af 1.2.2002, s. 1. Senest ændret ved Kommissionens forordning (EF) nr. 575/2006 (EUT L 100 af 8.4.2006, s. 3). På Kommissionens vegne Androulla VASSILIOU Medlem af Kommissionen